**भारत सरकार**

**रेल मंत्रालय**

**राज्‍य सभा**

**14.12.2018 के**

**अतारांकित प्रश्‍न सं. 633 का उत्‍तर**

 **बैंगलोर उप-नगरीय अवसंरचना का पुनर्निर्माण करना**

**633. श्री के. सी. राममूर्ति:**

 **क्‍या रेल मंत्री यह बताने की कृपा करेंगे कि:**

(क) क्‍या यह सच है कि मंत्रालय ने 17,000 करोड़ रुपये की अनुमानित राशि से बैंगलोर उप-नगरीय अवसंरचना का पुनरुत्‍थान करने का निर्णय किया है;

(ख) यदि हां, तो मंत्रालय ने इस संबंध में अभी तक क्‍या कार्रवाई की है;

(ग) क्‍या इस संबंध में कोई योजना तैयार की गई है;

(घ) यदि हां, तो तत्‍संबंधी ब्‍यौरा क्‍या है; और

(ड.) मंत्रालय इसे कब तक अनुमोदित करेगा चूंकि कर्णाटक सरकार का वित्‍त संबंधी प्रस्‍ताव मंत्रालय के अनुमोदन की प्रतीक्षा कर रहा है?

**उत्‍तर**

**संचार मंत्रालय में राज्‍य मंत्री (स्‍वतंत्र प्रभार) एवं**

**रेल मंत्रालय में राज्‍य मंत्री (श्री मनोज सिन्‍हा)**

(क) से (घ) : ‘बैंगलुरु उपनगरीय-उत्थापित/ए ग्रेड कॉरिडोर के निर्माण’ का कार्य 17,000 करोड़ रुपए (142.84 कि.मी.) की लागत पर 2018-19 के बजट में शामिल किया गया है बशर्ते अनिवार्य अनुमोदन और स्वीकृतियां प्राप्त हो जाएं। इस कार्य के लिए विस्तृत परियोजना रिपोर्ट (डीपीआर) तैयार करने के लिए परामर्श ठेका अप्रैल, 2018 में मैसर्स राइट्स को दिया गया है। डीपीआर का प्रारूप नवम्बर, 2018 में प्रस्तुत किया गया और इसकी जांच की जा रही है।

(ङ) : बैंगलुरु उपनगरीय परियोजना के लिए इस विस्तृत परियोजना रिपोर्ट के संबंध में 50:50 लागत भागीदारी के बारे में कर्नाटक सरकार से अभी औपचारिक अनुमोदन प्राप्त नहीं हुआ है।

\*\*\*\*\*